CELEX: 62011CN0424
Language: hu
Date: 2011-08-11 00:00:00
Title: C-424/11. sz. ügy: A First-Tier Tribunal (Tax Chamber) (Egyesült Királyság) által 2011. augusztus 11-én benyújtott előzetes döntéshozatal iránti kérelem — Wheels Common Investment Fund Trustees Ltd., National Association of Pension Funds Ltd., Ford Pension Fund Trustees Ltd., Ford Salaried Pension Fund Trustees Ltd., Ford Pension Scheme for Senior Staff Trustee Ltd. kontra Commissioners for Her Majesty's Revenue and Customs

22.10.2011   
            
            
               HU
            
            
               Az Európai Unió Hivatalos Lapja
            
            
               C 311/23
            
         A First-Tier Tribunal (Tax Chamber) (Egyesült Királyság) által 2011. augusztus 11-én benyújtott előzetes döntéshozatal iránti kérelem — Wheels Common Investment Fund Trustees Ltd., National Association of Pension Funds Ltd., Ford Pension Fund Trustees Ltd., Ford Salaried Pension Fund Trustees Ltd., Ford Pension Scheme for Senior Staff Trustee Ltd. kontra Commissioners for Her Majesty's Revenue and Customs
   (C-424/11. sz. ügy)
   2011/C 311/39
   Az eljárás nyelve: angol
   
      A kérdést előterjesztő bíróság
   
   First-Tier Tribunal (Tax Chamber)
   
      Az alapeljárás felei
   
   
      Felperesek: Wheels Common Investment Fund Trustees Ltd., National Association of Pension Funds Ltd., Ford Pension Fund Trustees Ltd., Ford Salaried Pension Fund Trustees Ltd., Ford Pension Scheme for Senior Staff Trustee Ltd.
   
      Alperes: Commissioners for Her Majesty's Revenue and Customs
   
      Az előzetes döntéshozatalra előterjesztett kérdések
   
   
               1.
            
            
               A hatodik HÉA-irányelv (1) 13. cikke B. része d) pontjának 6. alpontjában és a 2006/112/EK tanácsi irányelv (2) 135. cikke (1) bekezdésének g) pontjában szereplő „befektetési alapok” kifejezés magában foglalhat-e egy (i) vállalati magánnyugdíjrendszert, amelyet a munkáltató hoz létre annak érdekében, hogy nyugellátást nyújtson a munkavállalóknak és/vagy egy (ii) közös befektetési alapot, amelybe több nyugdíjrendszer eszközeit gyűjtik össze befektetési céllal úgy, hogy a szóban forgó nyugdíjrendszerekben:
               
                           a)
                        
                        
                           a tagok által megszerezhető juttatások előre meg vannak határozva a rendszert létrehozó jogi dokumentumokban (egy képletre utalással, ami a tagnak a munkáltatónál töltött szolgálati idejének hosszán és keresetén alapul) és nem a rendszer eszközeinek értékére utalással;
                        
                     
                           b)
                        
                        
                           a munkáltató köteles hozzájárulást teljesíteni a rendszerbe;
                        
                     
                           c)
                        
                        
                           kizárólag a munkáltató munkavállalói vehetnek részt a rendszerben és részesülhetnek általa juttatásokban (a rendszerben részt vevő személyek itt „tagok”);
                        
                     
                           d)
                        
                        
                           a munkavállaló szabadon dönti el, hogy taggá akar-e válni;
                        
                     
                           e)
                        
                        
                           az a munkavállaló, aki tag, általában a keresetének bizonyos százaléka alapján köteles a rendszerbe hozzájárulásokat teljesíteni;
                        
                     
                           f)
                        
                        
                           a munkáltató és a tagok hozzájárulásait a rendszer letétkezelője gyűjti össze és fekteti be (általában értékpapírokba) abból a célból, hogy biztosítson egy alapot, amelyből a rendszerben biztosított juttatásokat kifizetik a tagoknak;
                        
                     
                           g)
                        
                        
                           amennyiben a rendszer eszközei meghaladják azt, ami a rendszer által biztosított juttatások fedezéséhez szükséges, a rendszer letétkezelői és/vagy a munkáltató a rendszer előírásainak és a nemzeti jog rendelkezéseinek megfelelően az alábbiak egyikét (vagy ezek közül többet) teheti: (i) csökkentheti a munkáltató hozzájárulását a rendszerhez; (ii) átruházhatja a többletre eső juttatás egy részét vagy egészét a munkáltatónak; (iii) növelheti a rendszer tagjainak juttatásait;
                        
                     
                           h)
                        
                        
                           amennyiben a rendszer eszközei nem érik el azt, ami a rendszer által biztosított juttatások fedezéséhez szükséges, a munkáltató általában köteles a hiányt pótolni és, amennyiben a munkáltató nem tesz ennek eleget vagy nem képes eleget tenni, a tagok juttatásait csökkentik;
                        
                     
                           i)
                        
                        
                           a rendszerbe lehet önkéntes kiegészítő hozzájárulásokat (additional voluntary contributions, a továbbiakban AVC-k) teljesíteni, amelyek nem maradnak a rendszerben, hanem átutalják azokat egy harmadik félnek befektetés és annak eredménye alapján kiegészítő juttatások nyújtása céljából (az ilyen ügyletek nem tartoznak a HÉA alá);
                        
                     
                           j)
                        
                        
                           a tagoknak joguk van a rendszerben összegyűlt juttatásaikat (amelyeknek értékét az átutaláskori, biztosítás-matematikai értékük alapján határozzák meg) más nyugdíjalapokba utalni;
                        
                     
                           k)
                        
                        
                           a munkáltató és a tagok által a rendszer felé teljesített hozzájárulások a tagállam által kivetett jövedelemadó szempontjából nem minősülnek a tagok jövedelmének
                        
                     
                           l)
                        
                        
                           a tagoknak a rendszerből kapott juttatásai a tagállam által kivetett jövedelemadó szempontjából a tagok jövedelmének minősülnek; és
                        
                     
                           m)
                        
                        
                           nem a rendszer tagjai, hanem a munkáltató viseli a rendszer kezeléséből származó költségeket?
                        
                     
         
               2.
            
            
               A (i) hatodik HÉA-irányelv 13. cikke B. része d) pontjának 6. alpontjában és a 2006/112/EK tanácsi irányelv 135. cikke (1) bekezdésének g) pontjában foglalt mentesség céljára, (ii) az adósemlegesség elvére és (iii) a fenti első kérdésben kifejtett körülményekre tekintettel:
               
                           a)
                        
                        
                           jogosult-e valamely tagállam a nemzeti jogában úgy meghatározni azt, hogy mely alapok esnek a „befektetési alapok” meghatározása alá, hogy kizárja a fenti első kérdésben leírt típusú alapokat, miközben beleveszi a módosított 85/611 irányelvben meghatározott kollektív befektetési vállalkozásokat?
                        
                     
                           b)
                        
                        
                           milyen mértékben relevánsak (ha egyáltalán relevánsak) a következők annak a kérdésnek a megválaszolásakor, hogy az első kérdésben leírt típusú alapot a tagállam a nemzeti joga szerint „befektetési alapnak” köteles-e minősíteni:
                           
                                       i.
                                    
                                    
                                       az alap jellemzői (részletek a fenti első kérdésben);
                                    
                                 
                                       ii.
                                    
                                    
                                       annak mértéke, amennyire az alap „hasonló és ezáltal versenyben áll” olyan befektetési konstrukciókkal, amelyeket a tagállam már „befektetési alapnak” minősített?
                                    
                                 
                     
         
               3.
            
            
               Amennyiben a 2(b)(ii) kérdésre adott válasz tekintetében releváns annak meghatározása, hogy mennyire „hasonlók és ezáltal versenyben lévők” az alapok az olyan befektetési konstrukciókkal, amelyeket a tagállam már „befektetési alapnak” minősített, szükséges-e a szóban forgó alap és az egyéb befektetési konstrukciók közötti „verseny” meglétének vagy mértékének kérdését külön kezelni a „hasonlóság” kérdésétől?
            
         
      (1)  A tagállamok forgalmi adóra vonatkozó jogszabályainak összehangolásáról — közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv (HL L 145., 1. o.; magyar nyelvű különkiadás 9. fejezet, 1. kötet, 23. o.)
   
      (2)  A közös hozzáadottértékadó-rendszerről szóló, 2006. November 28-i 2006/112/EK tanácsi irányelv (HL L 347., 1. o.)